title: Smernica Európskeho parlamentu a Rady 2008/31/ES z  11. marca 2008 , ktorou sa mení a dopĺňa smernica 98/8/ES o uvádzaní biocídnych výrobkov na trh, pokiaľ ide o vykonávacie právomoci prenesené na Komisiu

text:
               20.3.2008

               SK

               Úradný vestník Európskej únie

               L 81/57

      SMERNICA EURÓPSKEHO PARLAMENTU A RADY 2008/31/ES
   z 11. marca 2008,
   ktorou sa mení a dopĺňa smernica 98/8/ES o uvádzaní biocídnych výrobkov na trh, pokiaľ ide o vykonávacie právomoci prenesené na Komisiu
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 95,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Európskeho parlamentu a Rady 98/8/ES (3) stanovuje, že určité opatrenia sa majú prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).

               (2)

               Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou na prijatie opatrení, ktoré majú všeobecnú pôsobnosť a ktorých cieľom je zmeniť nepodstatné prvky základného nástroja prijatého v súlade s postupom uvedeným v článku 251 zmluvy, okrem iného vypustením niektorých z uvedených prvkov alebo doplnením tohto nástroja o nové nepodstatné prvky.

               (3)

               V súlade s vyhlásením Európskeho parlamentu, Rady a Komisie (5) k rozhodnutiu 2006/512/ES, aby bol regulačný postup s kontrolou uplatniteľný na nástroje, ktoré sú už účinné, a ktoré boli prijaté v súlade s postupom uvedeným v článku 251 zmluvy, musia byť tieto nástroje upravené v súlade s uplatniteľnými postupmi.

               (4)

               Komisia by mala byť splnomocnená na prijatie spoločných podmienok pre výskum a vývoj, úpravu príloh a prijatie plánu preskúmania. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky smernice 98/8/ES, okrem iného jej doplnením o nové nepodstatné prvky, musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (5)

               Smernica 98/8/ES by sa preto mala zodpovedajúcim spôsobom zmeniť a doplniť.

               (6)

               Keďže zmeny a doplnenia smernice 98/8/ES vykonané touto smernicou sú technickými úpravami, ktoré sa týkajú len postupu vo výbore, nevyžadujú transpozíciu zo strany členských štátov. Na tento účel preto nie je potrebné prijímať ustanovenia,

         PRIJALI TÚTO SMERNICU:
   Článok 1
   Zmeny a doplnenia
   Smernica 98/8/ES sa týmto mení a dopĺňa takto:

               1.

               článok 10 ods. 5 sa mení a dopĺňa takto:

                           a)

                           v bode i) sa tretí pododsek nahrádza takto:
                           „Vyhodnotenie bude kolovať v súlade s článkom 11 ods. 2 pre rozhodnutie, ktoré má prijať Komisia v súlade s postupom ustanoveným v článku 27. Uvedené rozhodnutie zamerané na zmenu nepodstatných prvkov tejto smernice sa prijme v súlade s regulačným postupom s kontrolou uvedeným v článku 28 ods. 4.“;

                           b)

                           v bode ii) sa bod 5 nahrádza takto:

                                       „5.

                                       úplné zväzky údajov o vyhodnotení, ktoré slúžia alebo ktoré slúžili na vytvorenie záznamu v prílohe I, IA alebo IB, sú k dispozícii výboru uvedenému v článku 28 ods. 1.“;

               2.

               článok 11 ods. 4 sa nahrádza takto:
               „4.   Po obdržaní vyhodnotenia Komisia v súlade s článkom 27 pripraví čo najskôr návrh rozhodnutia, ktoré sa má prijať najneskôr do 12 mesiacov od obdržania vyhodnotenia uvedeného v odseku 2. Uvedené rozhodnutie zamerané na zmenu nepodstatných prvkov tejto smernice sa prijme v súlade s regulačným postupom s kontrolou uvedeným v článku 28 ods. 4.“;

               3.

               článok 16 ods. 2 sa nahrádza takto:
               „2.   Po prijatí tejto smernice Komisia zaháji desaťročný pracovný program zameraný na systematické preskúmanie všetkých aktívnych látok, ktoré sú už na trhu ku dňu uvedenému v článku 34 ods. 1 ako aktívne látky biocídneho výrobku na iné účely ako tie, ktoré sú vymedzené v článku 2 ods. 2 písm. c) a d). Opatrenia budú obsahovať ustanovenia na vypracovanie a implementáciu programu vrátane stanovenia priorít na vyhodnotenie rôznych aktívnych látok a časového plánu. Uvedené opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 28 ods. 4. Najneskôr dva roky pred ukončením pracovného programu Komisia predloží Európskemu parlamentu a Rade správu o pokroku dosiahnutom v rámci programu.
               Počas desaťročného obdobia a od dátumu uvedeného v článku 34 ods. 1 sa môže rozhodnúť o tom, že aktívna látka sa zahrnie do prílohy I, IA alebo IB a za akých podmienok, alebo v prípadoch, keď neboli splnené požiadavky článku 10 alebo požadované informácie a údaje neboli predložené v stanovenej lehote, že táto aktívna látka sa nezahrnie do prílohy I, IA alebo IB. Takéto opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 28 ods. 4.“;

               4.

               článok 17 ods. 5 sa nahrádza takto:
               „5.   Prijmú sa všeobecné podmienky uplatňovania tohto článku, najmä maximálne množstvá aktívnych látok alebo biocídnych výrobkov, ktoré sa môžu uvoľniť počas pokusov, a minimálne údaje, ktoré sa majú predložiť s cieľom umožniť vyhodnotenie v súlade s odsekom 2. Uvedené opatrenia zamerané na zmenu nepodstatných prvkov tejto smernice jej doplnením sa prijmú v súlade s regulačným postupom s kontrolou uvedeným v článku 28 ods. 4.“;

               5.

               v článku 27 sa odsek 2 nahrádza takto:
               „2.   Na konci obdobia pre predloženie pripomienok Komisia vypracuje návrh rozhodnutia v súlade s príslušným postupom uvedeným v článku 28 ods. 2 alebo ods. 4 na základe týchto prvkov:

                           a)

                           dokumenty od členského štátu, ktorý hodnotil zväzky údajov;

                           b)

                           rady poskytnuté poradnými vedeckými výbormi;

                           c)

                           pripomienky od ostatných členských štátov a žiadateľov a

                           d)

                           akákoľvek ďalšia relevantná informácia.“;

               6.

               článok 28 sa mení a dopĺňa takto:

                           a)

                           odsek 1 sa nahrádza takto:
                           „1.   Komisii pomáha Stály výbor pre biocídne výrobky.“;

                           b)

                           odsek 2 sa nahrádza takto:
                           „2.   Ak sa odkazuje na tento odsek, uplatňujú sa články 4 a 7 rozhodnutia 1999/468/ES so zreteľom na jeho článok 8.
                           Lehota ustanovená v článku 4 ods. 3 rozhodnutia 1999/468/ES je tri mesiace.“;

                           c)

                           odsek 3 sa nahrádza takto:
                           „3.   Ak sa odkazuje na tento odsek, uplatňujú sa články 5 a 7 rozhodnutia 1999/468/ES so zreteľom na jeho článok 8.
                           Lehota ustanovená v článku 5 ods. 6 rozhodnutia 1999/468/ES je tri mesiace.“;

                           d)

                           dopĺňa sa tento odsek:
                           „4.   Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8.“;

               7.

               článok 29 sa nahrádza takto:
               „Článok 29
               Prispôsobenie sa technickému pokroku
               Prijmú sa opatrenia potrebné na prispôsobenie príloh IIA, IIB, IIIA, IIIB, IVA alebo IVB, alebo opisov typov výrobkov v prílohe V technickému pokroku alebo na spresnenie požiadaviek na údaje pre každý z týchto typov výrobkov. Uvedené opatrenia zamerané na zmenu nepodstatných prvkov tejto smernice okrem iného jej doplnením sa prijmú v súlade s regulačným postupom s kontrolou uvedeným v článku 28 ods. 4.“

         Článok 2
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 3
   Adresáti
   Táto smernica je určená členským štátom.

      V Štrasburgu 11. marca 2008

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Ú. v. EÚ C 161, 13.7.2007, s. 45.

      (2)  Stanovisko Európskeho parlamentu zo 14. novembra 2007 (zatiaľ neuverejnené v úradnom vestníku) a rozhodnutie Rady z 3. marca 2008.

      (3)  Ú. v. ES L 123, 24.4.1998, s. 1. Smernica naposledy zmenená a doplnená smernicou Komisie 2008/16/ES (Ú. v. EÚ L 42, 16.2.2008, s. 48).

      (4)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (5)  Ú. v. EÚ C 255, 21.10.2006, s. 1.


title: Smernica Komisie 2002/1/ES zo 7. januára 2002, ktorou sa mení a dopĺňa smernica 94/39/ES, pokiaľ ide o krmivá určené na podporu funkcie pečene pri chronickej pečeňovej nedostatočnostiText s významom pre EHP

text:
Dôležité právne oznámenie

|

32002L0001

Úradný vestník L 005 , 09/01/2002 S. 0008 - 0009

		Smernica Komisie 2002/1/ESzo 7. januára 2002,ktorou sa mení a dopĺňa smernica 94/39/ES, pokiaľ ide o krmivá určené na podporu funkcie pečene pri chronickej pečeňovej nedostatočnosti(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 93/74/EHS z 13. septembra 1993 o krmivách určených na zvláštne nutričné účely [1], naposledy zmenenú a doplnenú smernicou Komisie 1999/29/ES [2], najmä jej článok 6 písm. c),keďže:(1) Smernicou 94/39/ES [3], v znení smernice 95/9/ES [4], schválila Komisia zoznam zamýšľaných použití krmív pre zvieratá určených na zvláštne nutričné účely.(2) Ďalší vedecký výskum potvrdil, že nie je potrebné znižovať alebo zmierňovať obsah tukov v krmivách pre mačky a psy určených na podporu funkcie pečene pri chronickej pečeňovej nedostatočnosti. Potvrdil však, že je výhodné uviesť na označení, že je potrebné, aby zvieratá kŕmené takými krmivami mali stále k dispozícii vodu.(3) Smernica 94/39/ES by sa preto mala príslušne prispôsobiť.(4) Keďže opatrenia stanovené v tejto smernici sú v súlade so stanoviskom Stáleho výboru pre krmivá,PRIJALA TÚTO SMERNICU:Článok 1Príloha k smernici 94/39/ES sa mení a dopĺňa v súlade s prílohou k tejto smernici.Článok 2Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 20. novembra 2002. Bezodkladne o tom budú informovať Komisiu.Keď členské štáty prijmú tieto opatrenia, tieto budú obsahovať odkaz na túto smernicu alebo ich bude sprevádzať takýto odkaz pri ich úradnom uverejnení. Metodiku týchto odkazov ustanovia členské štáty.Článok 3Táto smernica nadobúda účinnosť v dvadsiaty deň odo dňa jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 7. januára 2002Za KomisiuDavid Byrnečlen Komisie[1] Ú. v. ES L 237, 22.9.1993, s. 23.[2] Ú. v. ES L 115, 4.5.1999, s. 32.[3] Ú. v. ES L 207, 10.8.1994, s. 20.[4] Ú. v. ES L 91, 22.4.1995, s. 35.--------------------------------------------------PRÍLOHAV časti B prílohy k smernici 94/39/ES sa text zvláštneho nutričného účelu"podpora funkcie pečene pri chronickej pečeňovej nedostatočnosti"týkajúci sa psov a mačiek nahrádza takto:"Zvláštny nutričný účel | Podstatné nutričné charakteristiky | Druhy alebo kategórie zvierat | Deklarácie na označení | Odporúčaná doba používania | Ostatné ustanovenia |1 | 2 | 3 | 4 | 5 | 6 |Podpora funkcie pečene pri chronickej pečenovej nedostatočnosti | Vysokokvalitné bielkoviny, primeraný obsah bielkovín, vysoký obsah nepostrádateľných mastných kyselín a vysoký obsah vysoko stráviteľných glycidov | Psy | Zdroje bielkovínObsah nepostrádateľných mastných kyselínVysoko stráviteľné glycidy vrátane ich prípadných úpravSodíkMeď celková | Prvýkrát až do 6 mesiacov | Na obale, nádobe alebo náveske uveďte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára" V návode na použitie uveďte: "Voda musí byť vždy dostupná" |Vysokokvalitné bielkoviny, primeraný obsah bielkovín, vysoký obsah nepostrádateľných mastných kyselín | Mačky | Zdroje bielkovínObsah nepostrádateľných mastných kyselínSodíkMeď celková | Prvýkrát až do 6 mesiacov | Na obale, nádobe alebo náveske uveďte: "Pred použitím alebo pred predĺžením doby použitia sa odporúča vyžiadať si stanovisko veterinárneho lekára" V návode na použitie uveďte: "Voda musí byť vždy dostupná"" |--------------------------------------------------


title: Smernica Komisie zo 17. júla 1989, ktorou sa prispôsobujú technickému pokroku smernice Rady 70/157/EHS, 70/220/EHS, 72/245/EHS, 72/306/EEC, 80/1268/EHS a 80/1269/EHS týkajúce sa motorových vozidiel

text:
Dôležité právne oznámenie

|

31989L0491

Úradný vestník L 238 , 15/08/1989 S. 0043 - 0049 Fínske špeciálne vydanie: Kapitola 15 Zväzok 9 S. 0090  Švédske špeciálne vydanie: Kapitola 15 Zväzok 9 S. 0090

		Smernica Komisiezo 17. júla 1989,ktorou sa prispôsobujú technickému pokroku smernice Rady 70/157/EHS, 70/220/EHS, 72/245/EHS, 72/306/EEC, 80/1268/EHS a 80/1269/EHS týkajúce sa motorových vozidiel(89/491/EHS)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva,so zreteľom na smernicu Rady 70/157/EHS zo 6. februára 1970 o aproximácii právnych predpisov členských štátov o prípustnej hladine hluku a o výfukových systémoch motorových vozidiel [1], naposledy zmenenú a doplnenú smernicou 87/354/EHS [2] a najmä na jej článok 3,so zreteľom na smernicu Rady 70/220/EHS z 20. marca 1970 o aproximácii právnych predpisov členských štátov o opatreniach proti znečisťovaniu ovzdušia výfukovými plynmi z motorových vozidiel [3], naposledy zmenenú a doplnenú smernicou 88/436/EHS [4] a najmä na jej článok 5,so zreteľom na smernicu Rady 72/245/EHS z 20. júna 1972 [5]o aproximácii právnych predpisov členských štátov o rádiovom odrušení zážihových motorov motorových vozidiel, a najmä na jej článok 4,so zreteľom na smernicu Rady 72/306/EHS z 2.augusta 1972 o aproximácii právnych predpisov členských štátov vo vzťahu opatreniam, ktoré sa majú prijať proti emisiám znečisťujúcich látok z dieselových motorov vozidiel [6], a najmä na jej článok 4,so zreteľom na smernicu Rady 80/1268/EHS zo 16. decembra 1980 o aproximácii právnych predpisov členských štátov týkajúcich sa spotreby paliva motorových vozidiel [7], a najmä na jej článok 3,so zreteľom na smernicu Rady 80/1269/EHS zo 16. decembra 1980 o aproximácii právnych predpisov členských štátov týkajúcich sa výkonu motorov motorových vozidiel [8], naposledy zmenenú a doplnenú smernicou 88/195/EHS [9], a najmä na jej článok 3,keďže smernica Rady 88/76/EHS [10], ktorou sa mení a dopĺňa smernica 70/220/EHS, zavádza požiadavky týkajúce sa použitia bezolovnatého benzínu; pretože prispôsobenie týchto motorov takémuto benzínu si v mnohých prípadoch vyžaduje technické úpravy, ktoré sú relevantné z hľadiska súladu s uvedenými smernicami; keďže sa zdá vhodné, vzhľadom k uľahčeniu administratívneho spracovania výsledných úprav typového schvaľovania príslušných vozidiel v záujme rýchleho zvýšenia používania bezolovnatého benzínu; keďže sa tiež zdá nevyhnutné stanoviť presnejšie špecifikácie uvedené v smernici 88/76/EHS, zabraňujúce vozidlám vybaveným zariadeniami kontrolujúcimi emisie, ktoré by mohli byť nepriaznivo ovplyvnené olovnatým benzínom, znovu tankovať takýto benzín; keďže sa tiež zdá rovnako vhodné zaviesť nové referenčné palivo pre dieselové motory špecifikované v tejto smernici, do smernice 72/306/EHS týkajúcej sa dymových emisií takýchto motorov; keďže sa pri tejto príležitosti odporúča vyrovnať technické ustanovenia smernice 80/1269/EHS týkajúce sa výkonu motora s ustanoveniami príslušného nariadenia Európskej hospodárskej komisie;keďže je žiadúce zaviesť zmeny a doplnky obsiahnuté v tejto smernici čo možno najskôr do príslušného národného práva, obzvlášť z hľadiska ich potreby počas prechodného obdobia, kedy budú koexistovať vozidlá, ktoré používajú olovnatý aj bezolovnatý benzín;keďže ustanovenia tejto smernice sú v súlade so stanoviskom Výboru na prispôsobenie smerníc odstraňujúcich technické bariéry obchodu v sektore motorových vozidiel technickému pokroku,PRIJALA TÚTO SMERNICU:Článok 1V súlade s prílohami k tejto smernici sa týmto menia a dopĺňajú tieto smernice:- smernica 70/157/EHS sa mení a dopĺňa v súlade s prílohou I,- smernica 70/220/EHS sa mení a dopĺňa v súlade s prílohou II,- smernica 72/245/EHS sa mení a dopĺňa v súlade s prílohou III,- smernica 72/306/EHS sa mení a dopĺňa v súlade s prílohou IV,- smernica 80/1268/EHS sa mení a dopĺňa v súlade s prílohou V,- smernica 80/1269/EHS sa mení a dopĺňa v súlade s prílohou VI.Článok 2Členské štáty najneskôr do 1. januára 1990 prijmú zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.Článok 3Táto smernica je adresovaná členským štátom.V Bruseli 17. júla 1989.Za KomisiuMartin bangemannpodpredseda[1] Ú. v. ES L 42, 23.2.1970, s. 16.[2] Ú. v. ES L 192, 11.7.1987, s. 43.[3] Ú. v. ES L 76, 6.4.1970, s. 1.[4] Ú. v. ES L 214, 6.8.1988, s 1.[5] Ú. v. ES L 152, 6.7.1972, s. 15.[6] Ú. v. ES L 190, 20.8.1972 s 1.[7] Ú. v. ES L 375, 31.12.1980, s. 36.[8] Ú. v. ES L 375, 31.12.1980, s. 46.[9] Ú. v. ES L 92, 9.4.1988, s. 50.[10] Ú. v. ES L 36, 9.2.1988, s. 1.--------------------------------------------------PRÍLOHA IZMENY A DOPLNKY K PRÍLOHE I SMERNICE 70/157/EHSDopĺňa sa nasledujúci bod 6:"6. ROZŠÍRENIE TYPOVÉHO SCHVÁLENIA EHS6.1 Typy vozidiel upravené na jazdu na bezolovnatý benzín6.1.1 Schválenie typu vozidla upraveného a/alebo nastaveného výhradne na účely jazdy na bezolovnatý benzín, ako je špecifikované v smernici 85/210/EHS, bude rozšírené keď výrobca osvedčí, na základe schválenia úradu, ktorý schválenie typu udeľuje, že hladina zvuku modifikovaného vozidla nebude presahovať limitné hodnoty uvedené v 5.2.2.1.6.2 Typy vozidiel upravené pre akýkoľvek iný účel6.2.1 Schválenie typu vozidla môže byť rozšírené na typy vozidiel, ktoré sa líšia v charakteristikách uvedených v prílohe III, ak úrad, ktorý udeľuje typové schválenie usudzuje, že vykonané úpravy pravdepodobne nebudú mať podstatný nepriaznivý vplyv na hladinu zvuku vozidla."--------------------------------------------------PRÍLOHA IIZMENY A DOPLNKY K PRÍLOHE I SMERNICE 70/220/EHS1. Na začiatok bodu 2.2 sa vkladá tento text:"2.2 "Pohotovostná hmotnosť" znamená hmotnosť vozidla v prevádzkovom stave mínus jednotná hmotnosť vodiča 75 kg, zvýšenú o jednotnú hmotnosť 100 kg."2. Bod 3.2.4 sa nahrádza takto:"3.2.4 v prípade vozidiel vybavených zážihovými motormi, prehlásenie či sa použije 5.1.2.1 (zúžené hrdlo) alebo 5.1.2.2 (značka), v druhom prípade popis značky."3. Doplnia sa nasledujúce body 5.1.2.1 a 5.1.2.2:"5.1.2.1 Na základe bodu 5.1.2.2, plniace hrdlo palivovej nádržky musí byť konštruované tak, aby sa nádrž nemohla plniť dýzou palivového čerpadla, ktorej vonkajší priemer je 23,6 mm alebo viac.5.1.2.2 Bod 5.1.2.1 sa nevzťahuje na vozidlo, ktoré spĺňa obe nasledujúce podmienky, to znamená:5.1.2.2.1 že vozidlo je projektované a konštruované tak, aby žiadne zariadenie na kontrolu emisie nebolo nepriaznivo ovplyvnené olovnatým benzínom, a5.1.2.2.2 že je viditeľne, čitateľne a nezmazateľne označené symbolom bezolovnatého benzínu (4.26), špecifikovanom v ISO 2557-1985 [1], viditeľným osobou ktorá plní palivovú nádrž. Sú prípustné aj doplňujúce značky."[1] Znázornené na obrázku 22 prílohy II k smernici 78/316/EHS.--------------------------------------------------PRÍLOHA IIIZMENY A DOPLNKY K PRÍLOHE I SMERNICE 72/245/EHSDopĺňa sa nasledujúci bod 8:"8. ROZŠÍRENIE TYPOVÉHO SCHVÁLENIA EHS8.1 Typy vozidiel upravené na jazdu na bezolovnatý benzín8.1.1 Schválenie typu vozidla upraveného a/alebo nastaveného výhradne na účely jazdy na bezolovnatý benzín, ako je špecifikované v smernici 85/210/EHS, bude rozšírené, keď výrobca osvedčí, že rádiové odrušenie upraveného vozidla zostáva v rámci limitov zhody výroby, ako je špecifikované v bode 9 tejto prílohy.8.2 Typy vozidiel upravené pre akýkoľvek iný účel8.2.1 Schválenie typu vozidla môže byť rozšírené na typy vozidiel, ktoré sa líšia v charakteristikách uvedených v bode 2.2 tejto prílohy, ak úrad, ktorý udeľuje typové schválenie usudzuje, že vykonané úpravy pravdepodobne nebudú mať podstatný nepriaznivý vplyv na rádiové odrušenie vozidla."--------------------------------------------------PRÍLOHA IVZMENY A DOPLNKY K PRÍLOHE V SMERNICE 72/306/EHSPríloha V sa nahrádza takto:"TECHNICKÉ ÚDAJE REFERENČNÉHO PALIVA PREDPÍSANÉHO PRE SCHVAĽOVACIE TESTY A PRE OVERENIE ZHODY VÝROBYReferenčné palivo CEC RF – 03 – A – 84 [1] [3] [7]| | Limity a jednotky | Metóda ASTM |Cetánové číslo | | min. 49 | D 613 || max. 53 |Hustota pri 15oC (kg/l) | | min. 0,835 | D 1298 || max. 0,845 |Destilácia50 % objemuD 86 | 50 % objemu | 90 % objemu | min. 245°C |D 86 | min. 320°C || max. 340°C |(FBP) koniec varu | | max. 370°C |Bod vznietenia | | min. 55°C | D 93 |CFPP | | min. - | EN 116 (CEN) || max. -5°C |Viskozita 40°C | | min. 2,5 mm2/s | D 445 || max. 3,5 mm2/s |Obsah síry | | min. (uviesť) | D1266/D 2622 D 2785 || max. 0,3 % hmotn. |Korózia medi | | max. 1 | D 130 |Conradsonov uhlík. zbytok (10 % GRD) | | max. 0,2 % hmotn. | D 189 |Obsah popola | | max.0,01 % hmotn. | D 482 |Obsah vody | | max. 0,05 % hmotn. | D 95/D 1744 |Neutralizačné číslo (silná kyselina) | | max. 0,20 mg KPH/g |Oxidačná stálosť max.2,5 mg/100 ml | | D 2274 | Prísady |Pomer uhľovodíka | | (uviesť) |--------------------------------------------------PRÍLOHA VZMENY A DOPLNKY K PRÍLOHE I SMERNICE 80/1268/EHS1. Bod 3.1.1 je mení a dopĺňa takto:Vypúšťajú sa slová "naposledy zmenenej a doplnenej smernicou 78/665/EHS".2. Dopĺňa sa nasledujúci bod 7:"7. ROZŠÍRENIE TYPOVÉHO SCHVÁLENIA EHS7.1 Typy vozidiel upravené na jazdu na bezolovnatý benzín7.1.1 Na základe schválenia úradu, ktorý udeľuje typové schválenie, schválenie typu vozidla upraveného a/alebo nastaveného výhradne na účely jazdy na bezolovnatý benzín, ako je špecifikované v smernici 85/210/EHS, bude rozšírené podľa nasledujúcich alternatívnych podmienok:7.1.1.1 Výrobca osvedčí, že spotreba paliva pre každú z testových podmienok nepresahuje o viac než 5 % hodnotu získanú s pôvodným neupraveným schváleným typom vozidla. V tomto prípade bude rozšírenie potvrdzovať hodnoty pôvodného typového schválenia, alebo7.1.1.2 Výrobca vyhlási revidovanú hodnotu spotreby paliva pre ktorúkoľvek z troch testových podmienok, ktorá presahuje o viac než 5 % hodnotu získanú s pôvodným neupraveným schváleným typom vozidla. V tomto prípade bude rozšírenie špecifikovať novo deklarovanú hodnotu platnú pre upravený typ vozidla.7.2 Typy vozidiel upravené pre akýkoľvek iný účel7.2.1 Schválenie typu vozidla môže byť rozšírené na typy vozidiel, ktoré sa líšia v charakteristikách uvedených v prílohe II, ak úrad, ktorý udeľuje typové schválenie usudzuje, že vykonané úpravy pravdepodobne nebudú mať podstatný nepriaznivý vplyv na spotrebu paliva."--------------------------------------------------PRÍLOHA VIZMENY A DOPLNKY K PRÍLOHE I SMERNICE 80/1269/EHS1. Bod 8. sa nahrádza takto:"8. ROZŠÍRENIE EHS TYPOVÉHO SCHVÁLENIA EHS8.1 Typy vozidiel upravené na jazdu na bezolovnatý benzín8.1.1 Na základe schválenia úradu, ktorý udeľuje typové schválenie, schválenie typu vozidla upraveného a/alebo nastaveného výhradne na účely jazdy na bezolovnatý benzín, ako je špecifikované v smernici 85/210/EHS, bude rozšírené podľa nasledujúcich alternatívnych podmienok:8.1.1.1 Výrobca osvedčí, že výkon motora upraveného vozidla zostáva v rámci limitov pre zhodu výroby, dosiahnutých s pôvodným neupraveným schváleným typom vozidla, ako je špecifikované v bode 9.2. V tomto prípade bude rozšírenie potvrdzovať výkon pôvodného schváleného typu, alebo8.1.1.2 Výrobca vyhlási revidovanú hodnotu výkonu motora menšiu než tá, ktorá bola dosiahnutá s pôvodným neupraveným schváleným typom vozidla. V tomto prípade bude rozšírenie špecifikovať novo deklarovanú hodnotu, platnú pre upravený typ vozidla.8.2 Typy vozidiel upravené pre akýkoľvek iný účelAkákoľvek iná úprava motora, vzhľadom na charakteristiky uvedené v doplnku 1, alebo doplnku 2 k tejto prílohe, sa oznámi kompetentnému úradu. Tento úrad môže potom buď:8.2.1 usudzovať, že vykonané úpravy pravdepodobne nebudú mať podstatný vplyv na výkon motora, alebo8.2.2 požiadať o ďalšie určenie výkonu motora prostredníctvom vykonania testov, ktoré sa považujú za nevyhnutné."2. Bod 9. sa nahrádza takto:"9. TOLERANCIE PRE MERANIE ČISTÉHO VÝKONU9.1 Čistý výkon udávaný výrobcom pre typ motora sa akceptuje vtedy, ak sa nelíši o viac než ± 2 % pre maximálny výkon a o viac než ± 4 % pre ostatné body merania na krivke s toleranciou otáčok motora ± 1,5 % od hodnôt nameraných technickou službou na motore predvedenom na testovanie.9.2 Počas testov overovania zhody výroby má byť výkon meraný pri dvoch otáčkach motora S1 a S2 zodpovedajúcich bodom merania maximálneho výkonu a maximálneho krútiaceho momentu akceptovanými pre typové schválenie. Pri týchto dvoch otáčkach motora, kde je dovolená tolerancia + 5 %, čistý výkon meraný najmenej v jednom bode v rámci rozsahov S1 ± 5 % a S2 ± 5 % sa nebude líšiť o viac než ± 5 % od schválenej hodnoty."--------------------------------------------------


title: Smernica Rady 2006/107/ES z 20. novembra 2006 , ktorou sa z dôvodu pristúpenia Bulharska a Rumunska upravuje smernica 89/108/EHS týkajúca sa rýchlozmrazených potravín určených na ľudskú spotrebu a smernica Európskeho parlamentu a Rady 2000/13/ES týkajúca sa označovania, prezentácie a reklamy potravín

text:
               20.12.2006

               SK

               Úradný vestník Európskej únie

               L 363/411

      SMERNICA RADY 2006/107/ES
   z 20. novembra 2006,
   ktorou sa z dôvodu pristúpenia Bulharska a Rumunska upravuje smernica 89/108/EHS týkajúca sa rýchlozmrazených potravín určených na ľudskú spotrebu a smernica Európskeho parlamentu a Rady 2000/13/ES týkajúca sa označovania, prezentácie a reklamy potravín
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Zmluvu o pristúpení Bulharska a Rumunska (1), a najmä na jej článok 4 ods. 3,
   so zreteľom na Akt o pristúpení Bulharska a Rumunska, a najmä na jeho článok 56,
   so zreteľom na návrh Komisie,
   keďže:

               (1)

               V článku 56 Aktu o pristúpení sa ustanovuje, že ak akty inštitúcií ostávajú po 1. januári 2007 ďalej v platnosti a vyžadujú úpravy z dôvodu pristúpenia, pričom nevyhnutné úpravy neboli uvedené v Akte o pristúpení alebo v jeho prílohách, tieto nevyhnutné akty má prijať Rada okrem prípadov, v ktorých pôvodný akt prijala Komisia.

               (2)

               V záverečnom akte konferencie, na ktorej bola navrhnutá Zmluva o pristúpení, sa uvádza, že Vysoké zmluvné strany dospeli k politickej dohode o súbore úprav aktov prijatých inštitúciami, ktoré je potrebné vykonať z dôvodu pristúpenia, a vyzvali Radu a Komisiu, aby pred pristúpením prijali tieto úpravy, ktoré by sa v prípade potreby doplnili a aktualizovali s cieľom zohľadniť vývoj práva Únie.

               (3)

               Smernica Rady 89/108/EHS z 21. decembra 1988 o aproximácii právnych predpisov členských štátov týkajúcich sa rýchlozmrazených potravín určených na ľudskú spotrebu (2) a smernica 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín (3) by sa preto mali zodpovedajúcim spôsobom zmeniť a doplniť,

         PRIJALA TÚTO SMERNICU:
   Článok 1
   Smernice 89/108/EHS a 2000/13/ES sa menia a dopĺňajú, ako je uvedené v prílohe.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do dátumu pristúpenia Bulharska a Rumunska k Európskej únii. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť za podmienky a v deň nadobudnutia platnosti Zmluvy o pristúpení Bulharska a Rumunska.
   Článok 4
   Táto smernica je určená členským štátom.

      V Bruseli 20. novembra 2006

            Za Radu

            predseda

         J. KORKEAOJA

      (1)  Ú. v. EÚ L 157, 21.6.2005, s. 11.

      (2)  Ú. v. ES L 40, 11.2.1989, s. 34.

      (3)  Ú. v. ES L 109, 6.5.2000, s. 29.

      PRÍLOHA
      VOĽNÝ POHYB TOVARU
      POTRAVINY

                  1.

                  31989 L 0108: smernica Rady 89/108/EHS z 21. decembra 1988 o aproximácii právnych predpisov členských štátov týkajúcich sa rýchlozmrazených potravín určených na ľudskú spotrebu (Ú. v. ES L 40, 11.2.1989, s. 34) zmenená a doplnená predpismi:

                              —

                              11994 N: akt o podmienkach pristúpenia a o úpravách zmlúv – pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21),
                              12003 T: akt o podmienkach pristúpenia a o úpravách zmlúv – pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky (Ú. v. EÚ L 236, 23.9.2003, s. 33),

                              —

                              32003 R 1882: nariadenie Európskeho parlamentu a Rady (ES) č. 1882/2003 z 29.9.2003 (Ú. v. EÚ L 284, 31.10.2003, s. 1).

                        V článku 8 ods. 1 písm. a) sa dopĺňa:

                              „—

                              :

                              v bulharčine

                              :

                              бързо замразена,

                              —

                              :

                              v rumunčine

                              :

                              congelare rapidă.“

                  2.

                  32000 L 0013: smernica 2000/13/ES Európskeho parlamentu a Rady z 20. marca 2000 o aproximácii právnych predpisov členských štátov týkajúcich sa označovania, prezentácie a reklamy potravín (Ú. v. ES L 109, 6.5.2000, s. 29) zmenená a doplnená predpismi:

                              —

                              32001 L 0101: smernica Komisie 2001/101/ES z 26.11.2001 (Ú. v. ES L 310, 28.11.2001, s. 19),

                              —

                              12003 T: akt o podmienkach pristúpenia a o úpravách zmlúv – pristúpenie Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky (Ú. v. EÚ L 236, 23.9.2003, s. 33),

                              —

                              32003 L 0089: smernica Európskeho parlamentu a Rady 2003/89/ES z 10.11.2003 (Ú. v. EÚ L 308, 25.11.2003, s. 15).

                              a)

                              V článku 5 ods. 3 sa zoznam začínajúci slovami: „v španielčine“ a končiaci slovami „joniserande strålning“ nahrádza týmto zoznamom:

                                          „—

                                          v bulharčine:
                                          ‚облъчено’ alebo ‚обработено с йонизиращо лъчение’,

                                          —

                                          v španielčine:
                                          ‚irradiado’ alebo ‚tratado con radiación ionizante’,

                                          —

                                          v češtine:
                                          ‚ozářeno’ alebo ‚ošetřeno ionizujícím zářením’,

                                          —

                                          v dánčine:
                                          ‚bestrålet/...’ alebo ‚strålekonserveret’ alebo ‚behandlet med ioniserende stråling’ alebo ‚konserveret med ioniserende stråling’,

                                          —

                                          v nemčine:
                                          ‚bestrahlt’ alebo ‚mit ionisierenden Strahlen behandelt’,

                                          —

                                          v estónčine:
                                          ‚kiiritatud’ alebo ‚töödeldud ioniseeriva kiirgusega’,

                                          —

                                          v gréčtine:
                                          ‚επεξεργασμένο με ιονίζουσα ακτινοβολία’ alebo ‚ακτινοβολημένο’,

                                          —

                                          v angličtine:
                                          ‚irradiated’ alebo ‚treated with ionising radiation’,

                                          —

                                          vo francúzštine:
                                          ‚traité par rayonnements ionisants’ alebo ‚traité par ionisation’,

                                          —

                                          v taliančine:
                                          ‚irradiato’ alebo ‚trattato con radiazioni ionizzanti’,

                                          —

                                          v lotyštine:
                                          ‚apstarots’ alebo ‚apstrādāts ar jonizējošo starojumu’,

                                          —

                                          v litovčine:
                                          ‚apšvitinta’ alebo ‚apdorota jonizuojančiąja spinduliuote’,

                                          —

                                          v maďarčine:
                                          ‚sugárkezelt vagy ionizáló energiával kezelt’,

                                          —

                                          v maltčine:
                                          ‚ittrattat bir-radjazzjoni’ alebo ‚ittrattat b'radjazzjoni jonizzanti’,

                                          —

                                          v holandčine:
                                          ‚doorstraald’ alebo ‚door bestraling behandeld’ alebo ‚met ioniserende stralen behandeld’,

                                          —

                                          v poľštine:
                                          ‚napromieniony’alebo ‚poddany działaniu promieniowania jonizującego’,

                                          —

                                          v portugalčine:
                                          ‚irradiado’ alebo ‚tratado por irradiação’ alebo ‚tratado por radiação ionizante’,

                                          —

                                          v rumunčine:
                                          ‚iradiate’ alebo ‚tratate cu radiaţii ionizate’,

                                          —

                                          v slovenčine:
                                          ‚ošetrené ionizujúcim žiarením’,

                                          —

                                          v slovinčine:
                                          ‚obsevano’ alebo ‚obdelano z ionizirajočim sevanjem’,

                                          —

                                          vo fínčine:
                                          ‚säteilytetty’ alebo ‚käsitelty ionisoivalla säteilyllä’,

                                          —

                                          vo švédčine:
                                          ‚bestrålad’ alebo ‚behandlad med joniserande strålning’“;

                              b)

                              V článku 10 ods. 2 sa zoznam začínajúci slovami: „v španielčine“ a končiaci slovami „sista förbrukningsdag“ nahrádza týmto zoznamom:

                                          „—

                                          v bulharčine: ‚използвай преди’,

                                          —

                                          v španielčine: ‚fecha de caducidad’,

                                          —

                                          v češtine: ‚spotřebujte do’,

                                          —

                                          v dánčine: ‚sidste anvendelsesdato’,

                                          —

                                          v nemčine: ‚verbrauchen bis’,

                                          —

                                          v estónčine: ‚õlblik kuni’,

                                          —

                                          v gréčtine: ‚ανάλωση μέχρι’,

                                          —

                                          v angličtine: ‚use by’,

                                          —

                                          vo francúzštine: ‚à consommer jusqu'au’,

                                          —

                                          v taliančine: ‚da consumare entro’,

                                          —

                                          v lotyštine: ‚izlietot līdz’,

                                          —

                                          v litovčine: ‚tinka vartoti iki’,

                                          —

                                          v maďarčine: ‚fogyasztható’,

                                          —

                                          v maltčine: ‚uża sa’,

                                          —

                                          v holandčine: ‚te gebruiken tot’,

                                          —

                                          v poľštine: ‚należy spożyć do’,

                                          —

                                          v portugalčine: ‚a consumir até’,

                                          —

                                          v rumunčine: ‚expiră la data de’,

                                          —

                                          v slovenčine: ‚spotrebujte do’,

                                          —

                                          v slovinčine: ‚porabiti do’,

                                          —

                                          vo fínčine: ‚viimeinen käyttöajankohta’,

                                          —

                                          vo švédčine: ‚sista förbrukningsdag’.“


title: Smernica Rady z 30. januára 1978, ktorou sa po šiestykrát mení a dopĺňa smernica Rady z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu

text:
Dôležité právne oznámenie

|

31978L0144

Úradný vestník L 044 , 15/02/1978 S. 0020 - 0022 Fínske špeciálne vydanie: Kapitola 13 Zväzok 8 S. 0049  Grécke špeciálne vydanie: Kapitola 03 Zväzok 20 S. 0092  Švédske špeciálne vydanie: Kapitola 13 Zväzok 8 S. 0049  Španielske špeciálne vydanie: Kapitola 13 Zväzok 8 S. 0096  Portugalské špeciálne vydanie Kapitola 13 Zväzok 8 S. 0096

		Smernica Radyz 30. januára 1978,ktorou sa po šiestykrát mení a dopĺňa smernica Rady z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu(78/144/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva, najmä na jej článok 100,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže smernica Rady z 23. októbra 1962 o aproximácii právnych predpisov členských štátov týkajúcich sa farbív, ktoré sú povolené na použitie v potravinách určených pre ľudskú spotrebu [3], naposledy zmenená a doplnená smernicou 76/399/EHS [4], ustanovuje spoločný zoznam farbív;keďže sa na úrovni spoločenstva dokázala z technologického hľadiska užitočnosť oxidu titaničitého (E 171), oxidov a hydroxidov železa (E 172) nielen na farbenie povrchov, ale aj hmoty;keďže so zreteľom na najnovšie vedecké a toxikologické informácie je možné v rámci spoločenstva povoliť používanie uvedených látok;keďže kapitola IX ods. 1 prílohy VII aktu o pristúpení povoľuje Dánsku, Írsku a Spojenému kráľovstvu do 31. decembra 1977 vrátane ponechať v platnosti ustanovenia svojich vnútroštátnych právnych predpisov, ktoré povoľujú používanie určitých farbív v potravinách a látok používaných na riedenie a rozpúšťanie farbív, ktoré sa nenachádzajú na spoločnom zozname;keďže riboflavín-5′-fosfát je technologicky výhodnejší ako riboflavín (E 101), ktorý sa už nachádza v prílohe I k smernici;keďže sa zatiaľ neukončil vedecký výskum niektorých z týchto látok a preto nie možné prijať konečné rozhodnutie o tom, či by sa malo povoliť používanie brilantnej modrej FCF, hnedej FK, hnedej HT, červenej 2G, riboflavín-5′-fosfátu, a žltej 2G a látok uvedených v akte o pristúpení na riedenie alebo rozpúšťanie farbív,PRIJALA TÚTO SMERNICU:Článok 1Článok 2 smernice z 23. októbra 1962 sa týmto nahrádza takto:"Článok 21. Odlišne od článku 1 môžu členské štáty povoliť na svojom území používanie látok, ktoré sú uvedené v prílohe II, v potravinách.2. Do troch rokov po oznámení tejto smernice Komisia opätovne preskúma výnimky v odseku 1 a navrhne Rade potrebné zmeny a doplnenia."Článok 2Príloha I k smernici z 23. októbra 1962 sa mení a dopĺňa takto.Zarážky týkajúce sa E 171 a E 172 sa prenesú z časti II do časti I a vložia za E 163.Článok 3Príloha II smernice z 23. októbra 1962 sa nahrádza takto:"PRÍLOHA IIa) Farbivá pre farbenie hmoty aj povrchov:Bežný názov(1) | Schultz (2) | CI (2) | DFG (2) | Chemický vzorec alebo popis |Brilantná modrá FCF | 770 | 42090 | — | dvojsodná soľ 4,4-(N-etyl-p-sulfobenzyl-amino)-fenyl-(2-sulfonifenyl)-metylén)-(1-(N-etyl-N-sulfobenzyl)Δ2,5-)cyklohexadiénimín |Hnedá FK | — | — | — | zmes pozostávajúca hlavne z dvojsodnej soli 1,3-diamino-4-(p-sulfofenylazo)benzénu a sodnej soli 2,4-diamino-5-(p-sulfofenylazo) toluénu |Hnedá HT | — | 20285 | — | dvojsodná soľ 4,4-[(2,4-dihydroxy-5(hydroxymetyl)-m-fenylén]bis (AZO) di-1-naftalén sulfónovej kyseliny |Červená 2G | 40 | 18050 | — | dvojsodná soľ acetamino-5-hydroxy-4-(fenylazo)-3-naftalén-2,7-disulfónovej kyseliny |Riboflavín-5′-fosfát | — | — | — | Fosfátester riboflavínu |Žltá 2G | — | 18965 | — | sodná soľ 1-(2,5-dichloro-4-sulfofenyl-5-hydroxy-3-metyl-4-p-sulfofenylazopyrazol |b) Látky na zrieďovanie alebo rozpúšťanie farbív:etylacetátdietyléterglycerol monoacetátglycerol diacetátglycerol triacetátizopropylalkoholpropylénglykolkyselina octováhydroxid sodnýhydroxid amónny(1) (2) Pozri poznámky k prílohe I."Článok 4Články 1, 2 a 3 nadobudnú účinnosť 1. januára 1978.Článok 5Členské štáty prijmú najneskôr do jedného roka po oznámení tejto smernice zákony, iné právne predpisy a správne opatrenia potrebné na dosiahnutie súladu s touto smernicou a ihneď o tom informujú Komisiu.Článok 6Táto smernica je adresovaná členským štátom.V Bruseli 30. januára 1978Za RadupredsedaP. Dalsager[1] Ú. v. ES C 6, 9.1.1978, s. 132.[2] Stanovisko poskytnuté 14. a 15. decembra 1977 (ešte neuverejnené v Úradnom vestníku).[3] Ú. v. ES 115, 11.11.1962, s. 2645/62.[4] Ú. v. ES L 108, 26.4.1976, s. 19.--------------------------------------------------


title: Smernica Komisie 2009/164/EÚ z  22. decembra 2009 , ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohy II a III technickému pokroku (Text s významom pre EHP)

text:
               23.12.2009

               SK

               Úradný vestník Európskej únie

               L 344/41

      SMERNICA KOMISIE 2009/164/EÚ
   z 22. decembra 2009,
   ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohy II a III technickému pokroku
   (Text s významom pre EHP)
   EURÓPSKA KOMISIA,
   so zreteľom na Zmluvu o Európskej únii a Zmluvu o fungovaní Európskej únie,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre bezpečnosť spotrebiteľov,
   keďže:

               (1)

               Použitie látky „Olej z verbeny (Lippia citriodora Kunth.)“ v kozmetických výrobkoch je v súčasnosti zakázané, pričom táto látka sa uvádza v prílohe II k smernici 76/768/EHS pod referenčným číslom 450. Zákaz tejto látky bol prijatý na základe stanoviska Vedeckého výboru pre kozmetické výrobky a nepotravinárske výrobky určené pre spotrebiteľov (ďalej len „SCCNFP“), ktorý bol nahradený „Vedeckým výborom pre spotrebné výrobky“ (ďalej len „SCCP“) na základe rozhodnutia Komisie 2004/210/ES (2), a neskôr „Vedeckým výborom pre bezpečnosť spotrebiteľov“ (ďalej len „SCCS“) na základe rozhodnutia Komisie 2008/721/ES (3). SCCNFP odporučil zákaz používania esenciálnych olejov a derivátov z verbeny (Lippia citriodora Kunth.), napr. koncentrátov a čistých extraktov, vo vonných zložkách, pretože môžu vyvolávať senzibilizáciu.

               (2)

               SCCNFP však v stanovisku vydanom v roku 2001 dospel k záveru, že čistý extrakt z verbeny (Lippia citriodora Kunth.) by sa nemal používať v konečnom kozmetickom výrobku v koncentrácii vyššej ako 0,2 %. Preto je vhodné zahrnúť čistý extrakt z verbeny (Lippia citriodora Kunth.), ako aj jeho príslušné obmedzenie do časti 1 prílohy III k smernici 76/768/EHS. Takisto je vhodné zmeniť referenčné číslo 450 v prílohe II s cieľom spresniť, že použitie látok známych ako esenciálne oleje z verbeny (Lippia citriodora Kunth.) a derivátov iných ako čisté extrakty vo vonných zložkách sa zakazuje.

               (3)

               Smernica Komisie 2008/42/ES z 3. apríla 2008, ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohy II a III technickému pokroku (4), zahŕňala v časti 1prílohy III k smernici 76/768/EHS niekoľko alylesterov s obsahom alylalkoholu ako nečistoty. Látka „allyl phenethyl ether“ (alylfenetyléter) môže takisto obsahovať alylalkohol ako nečistotu. Pokiaľ ide o túto látku, SCCNFP vydal v roku 2000 stanovisko, v ktorom odporúča horný limit alylalkoholu ako nečistoty vo výške 0,1 %.

               (4)

               V súvislosti so stanoviskom SCCNFP, ako aj z dôvodu jednotnosti, je vhodné zahrnúť látku allyl phenethyl ether a jej príslušné obmedzenia do časti 1 prílohy III k smernici 76/768/EHS.

               (5)

               Skupina látok „Terpene terpenoids sinpine“ je v súčasnosti upravená pod referenčným číslom 130 v časti 1prílohy III k smernici 76/768/EHS. Slovo „sinpine“ je však obchodnou značkou, a malo by sa preto z označenia tejto skupiny látok vypustiť.

               (6)

               Smernica 76/768/EHS by sa preto mala zodpovedajúcim spôsobom zmeniť a doplniť.

               (7)

               S cieľom zabezpečiť hladký prechod od existujúceho zloženia kozmetických výrobkov k zloženiu, ktoré je v súlade s požiadavkami stanovenými v tejto smernici, je potrebné stanoviť primerané prechodné obdobia.

               (8)

               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,

         PRIJALA TÚTO SMERNICU:
   Článok 1
   Prílohy II a III k smernici 76/768/EHS sa menia a dopĺňajú v súlade s prílohou k tejto smernici.
   Článok 2
   Členské štáty prijmú všetky potrebné opatrenia s cieľom zaistiť, aby výrobcovia z Únie alebo dovozcovia so sídlom v rámci Únie od 15. februára 2011 neumiestňovali na trh kozmetické výrobky, ktoré nie sú v súlade s touto smernicou.
   Členské štáty prijmú všetky potrebné opatrenia s cieľom zaistiť, aby sa od 15. augusta 2011 koncovým spotrebiteľom v Únii nepredávali ani neposkytovali kozmetické výrobky, ktoré nie sú v súlade s touto smernicou.
   Článok 3
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 15. augusta 2010. Komisii bezodkladne oznámia znenie týchto ustanovení.
   Tieto ustanovenia uplatňujú od 15. februára 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 4
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Táto smernica je určená členským štátom.

      V Bruseli 22. decembra 2009

            Za Komisiu

            predseda

         José Manuel BARROSO

      (1)  Ú. v. ES L 262, 27.9.1976, s. 169.

      (2)  Ú. v. EÚ L 66, 4.3.2004, s. 45.

      (3)  Ú. v. EÚ L 241, 10.9.2008, s. 21.

      (4)  Ú. v. EÚ L 93, 4.4.2008, s. 13.

      PRÍLOHA
      Smernica 76/768/EHS sa mení a dopĺňa takto:

                  1.

                  V prílohe II sa referenčné číslo 450: „Olej z verbeny (Lippia citriodora Kunth.) (CAS č. 8024-12-2), ak je použitý ako vonná prísada“ nahrádza slovami „Esenciálne oleje z verbeny (Lippia citriodora Kunth.) a deriváty iné ako čisté extrakty (CAS č. 8024-12-2), ak sú použité ako vonná zložka“.

                  2.

                  Časť 1 prílohy III sa mení a dopĺňa takto:

                              a)

                              za položku s referenčným číslom 151 sa vkladá táto položka:

                                          Referenčné číslo

                                          Látka

                                          Obmedzenia

                                          Podmienky použitia a upozornenia, ktoré musia byť uvedené na obale

                                          Oblasť aplikácie a/alebo použitia

                                          Najvyššia prípustná koncentrácia v konečnom kozmetickom výrobku

                                          Iné obmedzenia a požiadavky

                                          a

                                          b

                                          c

                                          d

                                          e

                                          f

                                          „151a

                                          Allyl phenethyl ether
                                          č. CAS 14289-65-7
                                          č. ES 238-212-2

                                          Koncentrácia voľných alylalkoholov v éteri má byť nižšia ako 0,1 %“

                              b)

                              dopĺňa sa táto položka:

                                          Referenčné číslo

                                          Látka

                                          Obmedzenia

                                          Podmienky použitia a upozornenia, ktoré musia byť uvedené na obale

                                          Oblasť aplikácie a/alebo použitia

                                          Najvyššia prípustná koncentrácia v konečnom kozmetickom výrobku

                                          Iné obmedzenia a požiadavky

                                          a

                                          b

                                          c

                                          d

                                          e

                                          f

                                          „X

                                          Verbena, čistý extrakt
                                          (Lippia citriodora Kunth.)
                                          č. CAS 8024-12-2

                                          0,2 %“

                              c)

                              v stĺpci „b“ položky týkajúcej sa referenčného čísla 130 sa slová „Terpene terpenoids sinpine“ nahrádzajú slovami „Terpenes and terpenoids“.


title: Smernica Rady 2009/55/ES z  25. mája 2009 o oslobodení od daní, ktoré sa vzťahujú na trvalé premiestnenie osobného majetku jednotlivcov z členského štátu (kodifikované znenie)

text:
               10.6.2009

               SK

               Úradný vestník Európskej únie

               L 145/36

      SMERNICA RADY 2009/55/ES
   z 25. mája 2009
   o oslobodení od daní, ktoré sa vzťahujú na trvalé premiestnenie osobného majetku jednotlivcov z členského štátu
   (kodifikované znenie)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 93,
   so zreteľom na návrh Komisie,
   so zreteľom na stanovisko Európskeho parlamentu (1),
   so zreteľom na stanovisko Európskeho hospodárskeho a sociálneho výboru (2),
   keďže:

               (1)

               Smernica Rady 83/183/EHS z 28. marca 1983 o oslobodení od daní, ktoré sa vzťahuje na trvalý dovoz osobného majetku jednotlivcov z členského štátu (3) bola opakovane a podstatným spôsobom (4) zmenená a doplnená. V záujme jasnosti a prehľadnosti by sa mala táto smernica kodifikovať.

               (2)

               Mali by sa zachovať opatrenia v prospech jednotlivcov, aby si obyvatelia členských štátov lepšie uvedomovali činnosti Spoločenstva a aby boli v Spoločenstve zaručené podmienky vnútorného trhu.

               (3)

               Daňové prekážky brániace tomu, aby si jednotlivci premiestnili z jedného členského štátu svoj osobný majetok nachádzajúci sa v inom členskom štáte, sú najmä spôsobilé brániť voľnému pohybu osôb vo vnútri Spoločenstva. Preto treba tieto prekážky odstrániť oslobodením od daní.

               (4)

               Toto oslobodenie od daní sa môže vzťahovať iba na premiestnenie tovaru, ktorý nie je obchodného alebo špekulatívneho charakteru. Preto treba stanoviť obmedzenia a podmienky uplatňovania oslobodenia od daní.

               (5)

               V dôsledku harmonizačných opatrení prijatých v oblasti spotrebných daní a dane z pridanej hodnoty opatrenia o výnimkách a povoleniach na dovoz stratili význam v týchto oblastiach.

               (6)

               Táto smernica by sa nemala dotýkať povinností členských štátov týkajúcich sa lehôt na transpozíciu tých smerníc do vnútroštátneho práva, ktoré sú uvedené v prílohe I, časť B,

         PRIJALA TÚTO SMERNICU:
   KAPITOLA I

      VŠEOBECNÉ USTANOVENIA

   Článok 1
   Rozsah pôsobnosti
   1.   Každý členský štát za podmienok a v prípadoch stanovených nižšie oslobodí osobný majetok premiestnený natrvalo jednotlivcami z iného členského štátu od nepriamych daní, ktoré sa na toto premiestnenie zvyčajne vzťahujú.
   2.   Táto smernica sa nevzťahuje na:

               a)

               daň z pridanej hodnoty,

               b)

               spotrebné dane,

               c)

               osobitné alebo periodické poplatky a dane uložené na používanie majetku uvedeného v ods. 1 v určitej krajine, ako sú napríklad poplatky za registráciu motorových vozidiel, cestné dane a poplatky za televíziu.

         Článok 2
   Podmienky týkajúce sa majetku
   1.   Na účely tejto smernice sa „osobným majetkom“ rozumie majetok na súkromné účely týkajúcich sa jednotlivcov alebo na potreby ich domácnosti. Taký majetok nesmie svojou charakteristikou alebo množstvom odrážať žiadny obchodný záujem a ani nesmie byť určený na hospodársku činnosť v zmysle článku 9 ods. 1 a v článkoch 10 až 13 smernice Rady 2006/112/ES z 28. novembra 2006 o spoločnom systéme dane z pridanej hodnoty (5). Za osobný majetok sa však považujú aj nástroje, ktoré jednotlivec potrebuje k výkonu svojho zamestnania alebo povolania.
   2.   Oslobodenie od daní podľa článku 1 sa vzťahuje na osobný majetok, ktorý:

               a)

               bol získaný za všeobecných podmienok daňového systému domáceho trhu jedného z členských štátov a nevzťahuje sa naňho pri výstupe z východiskového členského štátu žiadne oslobodenie od nepriamych daní, ani žiadne vrátenie týchto daní. Na účely uplatňovania tejto smernice sa má za to, že tovar, ktorý bol nadobudnutý za podmienok uvedených v článku 151 smernice 2006/112/ES, s výnimkou jeho odseku 1, prvého pododseku, písmena e) spĺňa tieto podmienky;

               b)

               dotknutá osoba skutočne používala predtým, ako sa zmenilo bydlisko alebo zriadil rekreačný objekt. V prípade cestných motorových vozidiel (vrátane ich prívesov), obytných prívesov, rekreačných lodí a rekreačných lietadiel členské štáty môžu vyžadovať, aby ich dotknutá osoba používala najmenej šesť mesiacov predtým, ako sa zmenilo bydlisko.

         Pre tovary uvedené v druhej vete písm. a) môžu členské štáty vyžadovať:

               i)

               v prípade cestných motorových vozidiel (vrátane ich prívesov), obytných prívesov, rekreačných lodí a rekreačných lietadiel, aby ich dotknutá osoba používala najmenej 12 mesiacov predtým, ako sa zmenilo bydlisko;

               ii)

               v prípade ostatných tovarov, aby ich dotknutá osoba používala aspoň šesť mesiacov predtým, ako sa zmenilo bydlisko.

         3.   Príslušné orgány vyžadujú doklad o tom, že podmienky podľa odseku 2 sú splnené, pri cestných motorových vozidlách (vrátane ich prívesov), obytných prívesov, rekreačných lodí a rekreačných lietadiel. Pri inom majetku vyžadujú taký doklad iba vtedy, ak existuje závažné podozrenie z podvodu.
   Článok 3
   Podmienky premiestnenia
   Premiestnenie majetku môže byť vykonané naraz alebo viackrát v lehotách stanovených v článkoch 7 až 10.
   Článok 4
   Povinnosti nasledujúce po premiestnení
   Premiestnené cestné motorové vozidlá (vrátane ich prívesov), obytné prívesy, rekreačné lode a rekreačné lietadlá nemožno na nikoho previesť ani sa neprenajímajú či nepožičiavajú počas 12 mesiacov od ich premiestnenia oslobodeného od dane, s výnimkou okolností náležite odôvodnených k spokojnosti príslušných orgánov členského štátu určenia.
   Článok 5
   Osobitné podmienky pre určité druhy majetku
   Oslobodenie od daní pri premiestnení jazdeckých koní, cestných motorových vozidiel (vrátane ich prívesov), obytných prívesov, rekreačných lodí a rekreačných lietadiel bude priznané iba vtedy, ak jednotlivec mení svoje bydlisko do členského štátu určenia.
   Článok 6
   Všeobecné pravidlá na určovanie bydliska
   1.   Na účely tejto smernice sa „bydliskom“ rozumie miesto, kde určitá osoba zvyčajne žije, t. j. aspoň 185 dní v každom kalendárnom roku, pre svoje osobné a pracovné väzby, poprípade u osoby, ktorá nemá žiadne pracovné väzby, pre osobné väzby, z ktorých vyplýva úzke spojenie medzi týkajúcou sa osobou a miestom, kde žije.
   Za bydlisko osoby, ktorú pracovné väzby pútajú k inému miestu ako väzby osobné, a ktorá preto striedavo žije na rôznych miestach nachádzajúcich sa v dvoch alebo viacerých členských štátoch, sa však považuje miesto, ku ktorému má osobné väzby, ak sa tam taká osoba pravidelne vracia. Táto posledná podmienka nemusí byť splnená, ak týkajúca sa osoba žije v určitom členskom štáte preto, aby vykonala úlohu, ktorá má určitú dobu trvania. Dochádzanie na vysokú školu alebo do školy, nemá za následok zmenu bydliska.
   2.   Jednotlivci dokážu miesto bydliska akýmikoľvek vhodnými prostriedkami, napríklad preukazom totožnosti alebo iným platným dokladom.
   3.   Ak by mali príslušné orgány členského štátu určenia pochybnosti o platnosti prehlásení o bydlisku vykonanému podľa odseku 2 alebo na účely určitých osobitných kontrol, môžu žiadať ďalšie údaje alebo dôkazy.
   KAPITOLA II

      PREMIESTNENIE OSOBNÉHO MAJETKU V SÚVISLOSTI SO ZMENOU BYDLISKA

   Článok 7
   1.   Oslobodenie od daní podľa článku 1, ak ide o osobný majetok premiestnený jednotlivcom pri zmene jeho bydliska, sa prizná za podmienok stanovených v článkoch 2 až 5.
   Bez toho, aby bol dotknutý ktorýkoľvek postup tranzitu Spoločenstva, ktorý sa môže uplatniť, poskytnutie oslobodenia podlieha zostaveniu súpisu tovarov na bežnom papieri, ak tak štát vyžaduje, spolu s vyhlásením, ktorého vzor a obsah sa definuje v súlade s postupom uvedeným v článku 248a ods. 2 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (6). Nesmie sa žiadať žiadny odkaz na hodnotu súpisu tovarov.
   2.   Posledná časť majetku musí byť premiestnená najneskôr 12 mesiacov po zmene bydliska. Ak sa v súlade s článkom 3 majetok premiestňuje niekoľkokrát v danom období, členské štáty môžu vyžadovať predloženie úplného súpisu majetku, na ktorý sa možno odvolávať v prípade následných sťahovaní cez iné colné úrady, len pri prvom premiestnení. Takýto súpis sa môže doplniť podľa dohody príslušných orgánov členského štátu určenia.
   KAPITOLA III

      PREMIESTNENIE OSOBNÉHO MAJETKU V SÚVISLOSTI SO ZARIAĎOVANÍM ALEBO OPÚŠŤANÍM REKREAČNÉHO OBJEKTU

   Článok 8
   1.   Oslobodenie od daní podľa článku 1 sa prizná pre osobný majetok premiestnený jednotlivcom k zariaďovaniu rekreačného objektu za podmienok stanovených v článkoch 2 až 5.
   Toto oslobodenie sa prizná iba vtedy, ak:

               a)

               je jednotlivec, ktorého sa to týka, majiteľom svojho rekreačného objektu alebo si ho prenajíma na dobu aspoň 12 mesiacov;

               b)

               premiestnený majetok zodpovedá obvyklému vybaveniu rekreačného objektu.

         2.   Oslobodenie od daní sa taktiež prizná za podmienok uvedených v odseku 1, ak je po opustení rekreačného objektu majetok dopravovaný do bydliska alebo do iného rekreačného objektu za predpokladu, že daný majetok bol skutočne vo vlastníctve jednotlivca a že ho používal pred zriadením druhého bydliska.
   Posledná časť majetku musí byť premiestnená najneskôr 12 mesiacov po opustení rekreačného objektu.
   KAPITOLA IV

      PREMIESTNENIE MAJETKU PRI SVADBE

   Článok 9
   1.   Bez toho, aby boli dotknuté články 2 až 5, ktokoľvek je pri uzavretí manželstva oprávnený byť oslobodený od daní uvedených v článku 1 ods. 1, ak premiestňuje do členského štátu, do ktorého zamýšľa preniesť svoje normálne bydlisko, osobný majetok, ktorý nadobudol alebo ktorý používal za predpokladu, že:

               a)

               premiestnenie sa uskutoční v období, ktoré začína dva mesiace pred dňom zamýšľanej svadby a končí štyri mesiace po skutočnom dni svadby;

               b)

               jednotlivec, ktorého sa to týka, predloží doklad o tom, že k svadbe došlo alebo že bolo začaté predsvadobné konanie.

         2.   Poskytne sa výnimka aj s ohľadom na dary zvyčajne dávané pri príležitosti uzavretia manželstva, ktoré dostane osoba spĺňajúca podmienky stanovené v odseku 1 od osôb, ktoré majú svoje normálne miesto bydliska v inom členskom štáte, než je členský štát určenia. Oslobodenie sa vzťahuje na dary s jednotkovou hodnotou najviac 350 EUR. Členské štáty však môžu priznať oslobodenie od daní nad hodnotu 350 EUR za predpokladu, že hodnota každého oslobodeného daru nie je vyššia ako 1 400 EUR.
   3.   Ak je majetok premiestnený pred dňom svadby, môžu členské štáty udelenie takého oslobodenia od daní viazať na poskytnutie primeranej záruky.
   4.   Ak jednotlivec nepredloží dôkaz o svojej svadbe do štyroch mesiacov odo dňa udaného pre túto svadbu, vzniká daňová povinnosť dňom premiestnenia.
   KAPITOLA V

      PREMIESTNENIE MAJETKU ZOSNULEJ OSOBY ZÍSKANÉHO DEDIČSTVOM

   Článok 10
   Odchylne od čl. 2 ods. 2 a 3, čl. 4 a čl. 5 ods. 2, ale bez toho, aby boli dotknuté ostatné ustanovenia článkov 2, 3 a 5, je jednotlivec, ktorý dedičstvom (causa mortis) získa vlastníctvo alebo užívacie právo k osobnému majetku zosnulej osoby, ktorý sa nachádza v členskom štáte, pri premiestnení takého majetku do iného členského štátu, v ktorom má bydlisko, oprávnený k oslobodeniu od daní podľa článku 1 ods. 1 pri týchto podmienkach:

               a)

               jednotlivec, ktorého sa to týka, predloží príslušným orgánom členského štátu určenia osvedčenie vydané notárom alebo iným príslušným orgánom východiskového členského štátu, že majetok, ktorý premiestňuje, bol získaný dedičstvom;

               b)

               majetok je premiestnený najneskôr dva roky odo dňa, keď sa jednotlivec, ktorého sa to týka, stane vlastníkom daného majetku.

         KAPITOLA VI

      ZÁVEREČNÉ USTANOVENIA

   Článok 11
   1.   Členské štáty sa usilujú o obmedzenie formalít na premiestnenie uskutočňovaný jednotlivcami v medziach a za podmienok stanovených touto smernicou a taktiež sa usilujú o odstránenie formalít premiestnenia, z ktorých vyplývajú kontroly, ktoré vedú k značnému vykladaniu a nakladaniu pri vstupe do členského štátu určenia.
   2.   Členské štáty môžu zachovať alebo zaviesť voľnejšie podmienky na udeľovanie oslobodenia od daní, ako sú stanovené v tejto smernici, s výnimkou tých, ktoré sú uvedené v článku 2 ods. 2 písm. a).
   3.   Bez toho, aby bol dotknutý čl. 2 ods. 2, nesmú členské štáty pri vykonávaní tieto smernice uplatňovať v Spoločenstve oslobodenie od daní, ktoré sú menej výhodné ako tie, ktoré poskytujú, ak jednotlivci premiestňujú osobný majetok z tretích krajín.
   Článok 12
   1.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice, a najmä tie, ktoré vyplývajú z použitia čl. 11 ods. 2 a 3. Komisia o tom informuje ostatné členské štáty.
   2.   Komisia každé dva roky po porade s členskými štátmi predloží Európskemu parlamentu a Rade správu o vykonávaní tejto smernice v členských štátoch.
   Článok 13
   Smernica 83/183/EHS, zmenená a doplnená smernicami uvedenými v prílohe I, časť A, sa ruší bez vplyvu na povinnosti členských štátov týkajúce sa lehôt na transpozíciu tých smerníc do vnútroštátneho práva, ktoré sú uvedené v prílohe I časť B.
   Odkazy na zrušenú smernicu sa považujú za odkazy na túto smernicu a znejú v súlade s tabuľkou zhody uvedenou v prílohe II.
   Článok 14
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 15
   Táto smernica je určená členským štátom.

      V Bruseli 25. mája 2009

            Za Radu

            predseda

         J. ŠEBESTA

      (1)  Stanovisko zo 16. decembra 2008 (zatiaľ neuverejnené v úradnom vestníku).

      (2)  Stanovisko zo 17. septembra 2008 (Ú. v. EÚ C 77, 31.3.2009, s. 148).

      (3)  Ú. v. ES L 105, 23.4.1983, s. 64.

      (4)  Pozri prílohu I časť A.

      (5)  Ú. v. EÚ L 347, 11.12.2006, s. 1.

      (6)  Ú. v. ES L 302, 19.10.1992, s. 1.

      PRÍLOHA I

         ČASŤ A

         Zrušená smernica so zoznamom neskorších zmien a doplnení

      (v zmysle článku 13)

                  Smernica Rady 83/183/EHS
                  (Ú. v. ES L 105, 23.4.1983, s. 64).

                  Smernica Rady 89/604/EHS
                  (Ú. v. ES L 348, 29.11.1989, s. 28).

                  Smernica Rady 91/680/EHS
                  (Ú. v. ES L 376, 31.12.1991, s. 1).

                  Iba čo sa týka tretej zarážky článku 2 ods. 2

                  Smernica Rady 92/12/EHS
                  (Ú. v. ES L 76, 23.3.1992, s. 1).

                  Iba čo sa týka druhej zarážky článku 23 ods. 3

         ČASŤ B

         Zoznam lehôt na transpozíciu do vnútroštátneho práva

      (v zmysle článku 13)

                  Smernica

                  Lehota na transpozíciu

                  83/183/EHS

                  1. január 1984

                  89/604/EHS

                  1. júl 1990

                  91/680/EHS

                  1. január 1993 (1)

                  92/12/EHS

                  1. január 1993 (2)

         (1)  Členské štáty prijmú zákony, iné právne predpisy a správne opatrenia tak, aby svoje systémy prispôsobené ustanoveniam článku 1 body 1 až 20 a body 22, 23 a 24 a článku 2 smernice 91/680/EHS nadobudli účinnosť od 1. januára 1993.

         (2)  S ohľadom na článok 9 ods. 3 je Dánske kráľovstvo oprávnené uviesť do účinnosti zákony, iné právne predpisy a správne opatrenia, ktoré sa požadujú v súlade s týmto ustanovením, najneskôr do 1. januára 1993.

      PRÍLOHA II

         TABUĽKA ZHODY

                  Smernica 83/183/EHS

                  Táto smernica

                  článok 1 odsek 1

                  článok 1, odsek 1

                  —

                  článok 1, odsek 2, písmeno a)

                  —

                  článok 1, odsek 2, písmeno b)

                  článok 1 odsek 2

                  článok 1, odsek 2, písmeno c)

                  článok 2, odsek 1

                  článok 2, odsek 1

                  článok 2, odsek 2, prvý pododsek, písmeno a)

                  článok 2, odsek 2, prvý pododsek, písmeno a)

                  článok 2, odsek 2, prvý pododsek, písmeno b)

                  článok 2, odsek 2, prvý pododsek, písmeno b),

                  článok 2, odsek 2, druhý pododsek, úvodná veta

                  článok 2, odsek 2, druhý pododsek, úvodná veta

                  článok 2, odsek 2, druhý pododsek, prvá zarážka

                  článok 2, odsek 2, druhý pododsek, bod i)

                  článok 2, odsek 2, druhý pododsek, druhá zarážka

                  článok 2, odsek 2, druhý pododsek, bod ii)

                  článok 2, odsek 2, druhý pododsek, záverečná veta

                  —

                  článok 2, odsek 3

                  článok 2, odsek 3

                  článok 3

                  článok 3

                  článok 4

                  článok 4

                  článok 5, odsek 1

                  —

                  článok 5, odsek 2

                  článok 5

                  článok 6

                  článok 6

                  článok 7, odsek 1, písmeno a)

                  článok 7, odsek 1, prvý pododsek

                  článok 7, odsek 1, písmeno b)

                  článok 7, odsek 1, druhý pododsek

                  článok 7, odsek 2

                  článok 7, odsek 2

                  článok 8 ods. 1 prvý pododsek

                  článok 8, odsek 1, prvý pododsek

                  článok 8 ods. 1 druhý pododsek, úvodné slová

                  článok 8, odsek 1, druhý pododsek, úvodné slová

                  článok 8, odsek 1, druhý pododsek, písmená i) a ii)

                  článok 8, odsek 1, druhý pododsek, písmená a) a b)

                  článok 8, odsek 2

                  článok 8, odsek 2

                  články 9, 10 a 11

                  články 9, 10 a 11

                  článok 12, odsek 1

                  —

                  článok 12, odsek 2

                  článok 12, odsek 1

                  článok 12, odsek 3

                  článok 12, odsek 2

                  —

                  článok 13

                  —

                  článok 14

                  článok 13

                  článok 15

                  —

                  príloha I

                  —

                  príloha II


title: Smernica Komisie z 28. októbra 1991, ktorou sa po pätnástykrát prispôsobuje technickému pokroku smernicu Rady 67/548/EHS o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok

text:
Dôležité právne oznámenie

|

31991L0632

Úradný vestník L 338 , 10/12/1991 S. 0023 - 0024

		Smernica Komisiez 28. októbra 1991,ktorou sa po pätnástykrát prispôsobuje technickému pokroku smernicu Rady 67/548/EHS o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok(91/632/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 67/548/EHS z 27. júna 1967 o aproximácii zákonov, iných predpisov a správnych opatrení týkajúcich sa klasifikácie, balenia a označovania nebezpečných látok [1], naposledy zmenenú a doplnenú smernicou 79/831/EHS [2], najmä na jej články 19, 20 a 21,keďže Nemecká spolková republika a Dánske kráľovstvo požiadali o zmenu v označovaní určitého počtu nebezpečných látok a podľa článku 23 smernice 67/548/EHS oznámili túto skutočnosť Komisii;keďže preskúmanie zoznamu nebezpečných látok v prílohe k smernici 67/548/EHS ukázalo, že tento zoznam je potrebné prispôsobiť súčasným vedeckým a technickým poznatkom;keďže ustanovenia tejto smernice sú v súlade so stanoviskom Výboru pre prispôsobenie technickému pokroku a odstránenie technických bariér obchodu s nebezpečnými látkami a preparátmi,PRIJALA TÚTO SMERNICU:Článok 1Príloha I k smernici 67/548/EHS sa mení a dopĺňa takto:1. Údaje v prílohe I k tejto smernici nahrádzajú zodpovedajúce údaje v prílohe I,2. Príloha I sa po prvýkrát dopĺňa o údaje v prílohe II k tejto smernici.3. Údaje s číslom EHS uvedené v prílohe III k tejto smernici sa vypúšťajú z prílohy I.Článok 21. Členské štáty prijmú do 1. júla 1993 zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica je adresovaná členským štátom.V Bruseli 28. októbra 1991Za KomisiuCarlo Ripa di Meanačlen Komisie[1] Ú. v. ES L 196, 16.8.1967, s. 1.[2] Ú. v. ES L 259, 15.10.1979, s. 10.--------------------------------------------------PRÍLOHA I, PRÍLOHA II a PRÍLOHA IIIPozri smernicu Komisie 93/72/EHS z 1. septembra 1993, Ú. v. ES L 258, 16.10.1993, s. 29.--------------------------------------------------


title: Smernica Európskeho parlamentu a Rady 2008/21/ES z  11. marca 2008 , ktorou sa mení a dopĺňa smernica Rady 91/675/EHS, ktorou sa zriaďuje Európsky výbor pre poisťovníctvo a dôchodkové poistenie zamestnancov, pokiaľ ide o vykonávacie právomoci prenesené na Komisiu

text:
               19.3.2008

               SK

               Úradný vestník Európskej únie

               L 76/48

      SMERNICA EURÓPSKEHO PARLAMENTU A RADY 2008/21/ES
   z 11. marca 2008,
   ktorou sa mení a dopĺňa smernica Rady 91/675/EHS, ktorou sa zriaďuje Európsky výbor pre poisťovníctvo a dôchodkové poistenie zamestnancov, pokiaľ ide o vykonávacie právomoci prenesené na Komisiu
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 47 ods. 2,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s postupom ustanoveným v článku 251 zmluvy (2),
   keďže:

               (1)

               Smernica Rady 91/675/EHS (3) stanovuje, že určité opatrenia sa majú prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (4).

               (2)

               Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou na prijatie opatrení, ktoré majú všeobecnú pôsobnosť a ich cieľom je zmeniť nepodstatné prvky základného nástroja prijatého v súlade s postupom uvedeným v článku 251 zmluvy, okrem iného vypustením niektorých z uvedených prvkov alebo doplnením tohto nástroja o nové nepodstatné prvky.

               (3)

               V súlade s vyhlásením Európskeho parlamentu, Rady a Komisie (5) k rozhodnutiu 2006/512/ES, aby bol regulačný postup s kontrolou uplatniteľný na nástroje, ktoré sú už účinné a ktoré boli prijaté v súlade s postupom uvedeným v článku 251 zmluvy, musia byť tieto nástroje upravené v súlade s uplatniteľnými postupmi.

               (4)

               Opatrenia potrebné na vykonávanie smerníc v oblasti priameho neživotného poistenia a priameho životného poistenia, zaistenia a dôchodkového poistenia zamestnancov by sa mali prijať v súlade s rozhodnutím 1999/468/ES. Keďže tieto opatrenia majú všeobecnú pôsobnosť a ich cieľom je zmeniť nepodstatné prvky týchto smerníc, okrem iného ich doplnením o nové nepodstatné prvky, musia sa prijať v súlade s regulačným postupom s kontrolou ustanoveným v článku 5a rozhodnutia 1999/468/ES.

               (5)

               Smernica 91/675/EHS by sa preto mala zodpovedajúcim spôsobom zmeniť a doplniť.

               (6)

               Keďže zmeny a doplnenia smernice 91/675/EHS, ktoré sa majú vykonať touto smernicou, sú technickými úpravami, ktoré sa týkajú len postupu vo výbore, nevyžadujú transpozíciu zo strany členských štátov. Na tento účel preto nie je potrebné prijímať ustanovenia,

         PRIJALI TÚTO SMERNICU:
   Článok 1
   Zmeny a doplnenia
   Smernica 91/675/EHS sa týmto mení a dopĺňa takto:

               1.

               článok 2 sa nahrádza takto:
               „Článok 2
               Ak sa odkazuje na tento článok, uplatňuje sa článok 5a ods. 1 až 4 a článok 7 rozhodnutia 1999/468/ES (6) so zreteľom na jeho článok 8.

               2.

               vkladá sa tento článok:
               „Článok 2a
               Ak sa odkazuje na tento článok, uplatňujú sa články 5 a 7 rozhodnutia 1999/468/ES so zreteľom na jeho článok 8.
               Lehota ustanovená v článku 5 ods. 6 rozhodnutia 1999/468/ES je tri mesiace.“

         Článok 2
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 3
   Adresáti
   Táto smernica je určená členským štátom.

      V Štrasburgu 11. marca 2008.

            Za Európsky parlament

            predseda

         H.-G. PÖTTERING

            Za Radu

            predseda

         J. LENARČIČ

      (1)  Ú. v. EÚ C 161, 13.7.2007, s. 45.

      (2)  Stanovisko Európskeho parlamentu zo 14. novembra 2007 (zatiaľ neuverejnené v úradnom vestníku) a rozhodnutie Rady z 3. marca 2008.

      (3)  Ú. v. ES L 374, 31.12.1991, s. 32. Smernica naposledy zmenená a doplnená smernicou Európskeho parlamentu a Rady 2005/1/ES (Ú. v. EÚ L 79, 24.3.2005, s. 9).

      (4)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).

      (5)  Ú. v. EÚ C 255, 21.10.2006, s. 1.

      (6)  Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).“;


title: Smernica Rady 2004/80/ES z 29. apríla 2004 o odškodňovaní obetí trestných činov

text:
Dôležité právne oznámenie

|

32004L0080

Smernica Rady 2004/80/ES z 29. aprila 2004 o náhradách obetiam trestnej činnosti

Úradný vestník L 261 , 06/08/2004 S. 0015 - 0018

		Smernica Rady 2004/80/ESz 29. apríla 2004o odškodňovaní obetí trestných činovRADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 308,so zreteľom na návrh Komisie [1],so zreteľom na stanovisko Európskeho parlamentu [2],so zreteľom na stanovisko Európskeho hospodárskeho a sociálneho výboru [3],keďže:(1) jedným z cieľov Európskeho spoločenstva je odstrániť medzi členskými štátmi prekážky voľného pohybu osôb a služieb;(2) Súdny dvor vo veci Cowan [4] rozhodol, že ak právo Spoločenstva zaručuje fyzickej osobe voľný pohyb do členského štátu, ochrana tejto osoby v tomto členskom štáte, je založená na rovnakom základe ako ochrana štátnych príslušníkov a osôb s bydliskom v tomto štáte, čo vyplýva zo slobody pohybu. Opatrenia na uľahčenie odškodňovania obetí trestných činov by mali byť súčasťou uskutočňovania tohto cieľa;(3) Európska Rada na svojom stretnutí v Tampere dňa 15. a 16 októbra 1999 vyzvala k vypracovaniu minimálnych štandardov ochrany obetí trestných činov, najmä o prístupe obetí trestných činov k spravodlivosti a ich právach na odškodnenie za škody, vrátane nákladov na právnu pomoc;(4) Európska Rada na svojom stretnutí v Bruseli dňa 25. a 26. marca 2004 vyzvala v Deklarácii o boji proti terorizmu k prijatiu tejto smernice do 1. mája 2004;(5) dňa 15. marca 2001 prijala Rada rámcovú smernicu 2001/220/SVV o postavení obetí trestných činov v trestnom konaní [5]. Toto rozhodnutie založené v hlave VI Zmluvy o Európskej únii umožňuje obetiam trestných činov požadovať od páchateľa odškodnenie v trestnom konaní;(6) obete trestných činov v Európskej únii by mali mať právo spravodlivé a primerané odškodnenie za zranenia, ktoré utrpeli, bez ohľadu na to, kde v Európskom spoločenstve bol trestný čin spáchaný;(7) smernica vytvára systém spolupráce na uľahčenie prístupu obetí trestných činov k odškodneniu v cezhraničných situáciách, ktorý by mal fungovať na základe systémov členských štátov pre odškodňovanie obetí násilných trestných činov spáchaných na ich jednotlivých územiach. Preto by mal mechanizmus odškodnenia existovať vo všetkých členských štátoch;(8) väčšina členských štátov už také mechanizmy odškodnenia vytvorila, niektoré z nich pri plnení svojich povinností podľa Európskeho dohovoru z 24. novembra 1983 o odškodňovaní obetí násilných trestných činov;(9) keďže opatrenia obsiahnuté v tejto smernici sú potrebné na dosiahnutie cieľov Spoločenstva a zmluva neustanovuje žiadne iné právomoci pre prijatie tejto smernice ako tie v jej článku 308, mal by sa uplatniť ten článok;(10) obete trestných činov často nie sú schopné získať odškodnenie od páchateľa, pretože páchateľ nemusí mať potrebné prostriedky na splnenie povinnosti uloženej rozsudkom o odškodnení alebo pretože nie je možné páchateľa identifikovať alebo trestne stíhať;(11) mal by byť zavedený systém spolupráce medzi orgánmi členských štátov na uľahčenie prístupu k odškodneniu v prípadoch, keď bol trestný čin spáchaný v inom členskom štáte ako je štát, v ktorom má obeť trvalé bydlisko;(12) systém by mal zabezpečiť, aby sa obete trestných činov mohli vždy obrátiť na orgán v členskom štáte, v ktorom majú trvalé bydlisko, mal by uľahčovať akékoľvek praktické a lingvistické ťažkosti, ktoré sa vyskytnú v cezhraničnej situácii;(13) systém by mal zahŕňať ustanovenia potrebné na to, aby bolo obeti trestného činu umožnené nájsť informácie potrebné na podanie žiadosti a aby bola umožnená účinná spolupráca medzi zainterstovanými orgánmi;(14) táto smernica rešpektuje základné práva a dodržiava zásady znovu potvrdené, najmä Chartou základných práv Európskej únie ako všeobecné zásady práva Spoločenstva;(15) keďže cieľ uľahčenia prístupu k odškodneniu pre obete trestných činov v cezhraničných situáciách nemôžu byť dostatočne dosiahnuté členskými štátmi kvôli cezhraničným prvkom a môže byť preto, z dôvodu rozsahu alebo účinkov konania, lepšie dosiahnutý na úrovni Spoločenstva, môže Spoločenstvo prijať opatrenia v súlade so zásadou subsidiarity, ako je stanovené v článku 5 Zmluvy. V súlade s princípom proporcionality, ako je uvedené v tom článku, nepresahuje táto smernica to, čo je potrebné na dosiahnutie toho cieľa;(16) opatrenia potrebné pre zavedenie smernice by sa mali prijať v súlade s rozhodnutím rady 1999/468/ES z 28. júna 1999, ktoré ustanovuje postupy pre výkon zavádzacích právomocí delegovaných na Komisiu [6],PRIJALA TÚTO SMERNICU:KAPITOLA IPRÍSTUP K ODŠKODNENIU V CEZHRANIČNÝCH SITUÁCIÁCHČlánok 1Právo predložiť žiadosť v členskom štáte trvalého bydliskaČlenské štáty zabezpečia, že ak bol násilný úmyselný trestný čin spáchaný v inom členskom štáte ako je členský štát, v ktorom má žiadateľ o odškodnenie zvyčajne trvalé bydlisko, má žiadateľ právo predložiť žiadosť inštitúcii alebo akémukoľvek inému orgánu v druhom členskom štáte.Článok 2Zodpovednosť za vyplatenie odškodneniaOdškodnenie vyplatí príslušný orgán členského štátu, na ktorého území bol trestný čin spáchaný.Článok 3Zodpovedné orgány a administratívne postupy1. Členské štáty vytvoria alebo poveria jednu alebo viacero inštitúcií alebo akékoľvek iné orgány, ďalej len "asistenčný orgán alebo orgány" zodpovednosťou za uplatňovanie článku 1.2. Členské štáty vytvoria alebo poveria jednu alebo viacero inštitúcií alebo akékoľvek iné orgány zodpovednosťou za rozhodovanie o žiadostiach o odškodnenie, ďalej len "rozhodujúci orgán alebo orgány".3. Členské štáty sa usilujú udržiavať administratívne formality vyžadované od žiadateľa o odškodnenie na minime.Článok 4Informácie pre potenciálnych žiadateľovČlenské štáty zabezpečia, aby mali potenciálni žiadatelia prístup k zásadným informáciám o možnostiach požiadať o odškodnenie, akýmikoľvek prostriedkami, ktoré členské štáty pokladajú za vhodné.Článok 5Pomoc žiadateľovi1. Asistenčný orgán poskytne žiadateľovi informácie uvedené v článku 4 a potrebné formuláre žiadosti, na základe príručky vypracovanej v súlade s článkom 13 ods. 2.2. Asistenčný orgán na požiadanie poskytne žiadateľovi všeobecné pokyny a informácie o tom, ako by mala byť žiadosť vyplnená a aká podporná dokumentácia by mohla byť potrebná.3. Asistenčný orgán nevykonáva žiadne hodnotenie žiadosti.Článok 6Odosielanie žiadostí1. Asistenčný orgán odošle žiadosť a akúkoľvek podpornú dokumentáciu čo najrýchlejšie ako je to možné rozhodovaciemu orgánu.2. Asistenčný orgán odosiela žiadosť s použitím štandardného formulára uvedeného v článku 14.3. Jazyk žiadosti a akejkoľvek podpornej dokumentácie je určený v súlade s článkom 11 ods. 1.Článok 7Príjem žiadostiPo obdržaní žiadosti odoslanej v súlade s článkom 6 pošle rozhodovací orgán čo najskôr, ako je to možné asistenčnému orgánu a žiadateľovi tieto informácie:a) kontaktná osoba alebo oddelenie zodpovedné za vybavenie záležitosti;b) potvrdenie o prijatí žiadosti;c) ak je to možné, údaj o približnom čase, v ktorom bude prijaté rozhodnutie o žiadosti.Článok 8Žiadosti o doplňujúce informácieAsistenčný orgán v prípade potreby poskytne žiadateľovi všeobecné pokyny pri plnení akejkoľvek žiadosti o doplňujúce informácie od rozhodovacieho orgánu.Na žiadosť zo strany žiadateľa ich následne odošle čo najskôr ako je to možné priamo rozhodovaciemu orgánu, s priloženým zoznamom akejkoľvek odoslanej podpornej dokumentácie, tam kde je to vhodné.Článok 9Vypočutie žiadateľa1. Ak sa rozhodovací orgán rozhodne v súlade s právom svojho členského štátu vypočuť žiadateľa alebo akúkoľvek inú osobu ako napríklad svedka alebo experta, môže kontaktovať asistenčný orgán, aby zabezpečil, že:a) osoba (osoby) bude vypočutá priamo rozhodovacím orgánom v súlade s právom jeho členského štátu, prostredníctvom použitia najmä telefónnej konferencie alebo videokonferencie; alebob) osoba (osoby) bude vypočutá asistenčným orgánom v súlade s právom jeho členského štátu, ktorý následne odošle správu o vypočutí rozhodovaciemu orgánu.2. Priame vypočutie v súlade s odsekom 1 písm. a) sa môže uskutočniť len v spolupráci s asistenčným orgánom a na dobrovoľnom základe bez možnosti uloženia donucovacích opatrení rozhodovacím orgánom.Článok 10Oznámenie rozhodnutiaRozhodovací orgán pošle rozhodnutie o žiadosti o odškodnenie po jeho prijatí s použitím štandardného formulára uvedeného v článku 14 žiadateľovi a asistenčnému orgánu čo najskôr ako je to možné, v súlade s vnútroštátnym právom.Článok 11Iné ustanovenia1. Informácie prenášané medzi orgánmi podľa článkov 6 až 10 sú vyjadrené:a) v úradných jazykoch alebo jednom z jazykov členského štátu orgánu, ktorému sú informácie posielané, ktorý zodpovedá jednému z jazykov inštitúcií Spoločenstva; alebob) v inom jazyku inštitúcií Spoločenstva, o ktorom ten členský štát uviedol, že ho môže prijať;s výnimkou:i) úplného znenia rozhodnutí prijatých rozhodovacím orgánom, kde sa použitie jazykov riadi právom jeho členského štátu;ii) správ vypracovaných po vypočutí v súlade s článkom 9 ods. 1 písm. b), kde je použitie jazykov stanovené asistenčným orgánom, pod podmienkou, že zodpovedá jednému z jazykov inštitúcií Spoločenstva.2. Služby poskytnuté asistenčným orgánom v súlade s článkami 1 až 10 nespôsobia nárok na akúkoľvek náhradu poplatkov alebo nákladov od žiadateľa alebo od rozhodovacieho orgánu.3. Formuláre žiadosti a akákoľvek iná dokumentácia odoslaná v súlade s článkami 6 až 10 sú oslobodené od overovania alebo akejkoľvek ekvivalentnej formality.KAPITOLA IIVNÚTROŠTÁTNE SYSTÉMY ODŠKODŇOVANIAČlánok 121. Pravidlá prístupu k odškodneniu v cezhraničných situáciách vypracované touto smernicou fungujú na základe systémov členských štátov pre odškodňovanie obetí úmyselných násilných trestných činov spáchaných na ich jednotlivých územiach.2. Všetky členské štáty zabezpečia, aby ich vnútroštátne pravidlá ustanovovali existenciu systému odškodňovania obetí úmyselných násilných trestných činov spáchaných na ich jednotlivých územiach, ktorý zaručuje spravodlivé a primerané odškodnenie pre obete.KAPITOLA IIIVYKONÁVACIE USTANOVENIAČlánok 13Informácie, ktoré majú byť odoslané Komisii a príručka1. Členské štáty najneskôr do 1. júla 2005 pošlú Komisii podrobnosti týkajúce sa:a) zoznamu orgánov vytvorených alebo poverených v súlade s článkami 3 ods. 1 a 3 ods. 2 vrátane, tam kde je to vhodné, informácií o osobitnej a územnej jurisdikcii týchto orgánov;b) jazyka (jazykov) uvedeného v článku 11 ods. 1 písm. a), ktoré môžu orgány prijať na účely uplatnenia článkov 6 až 10 a úradného jazyka alebo jazykov iných ako ich vlastný, ktorý je alebo sú pre ne prijateľné pre odosielanie žiadostí v súlade s článkom 11 ods. 1 písm. b).c) informácií stanovených v súlade s článkom 4;d) formulárov žiadostí o odškodnenie.Členské štáty informujú Komisiu o akýchkoľvek následných zmenách v týchto informáciách.2. Komisia v spolupráci s členskými štátmi vytvorí a zverejní na internete príručku obsahujúcu informácie poskytnuté členskými štátmi podľa odseku 1. Komisia je zodpovedná za obstaranie potrebných prekladov príručky.Článok 14Štandardný formulár pre prenos žiadostí a rozhodnutíŠtandardné formuláre pre odosielanie žiadostí a rozhodnutí v súlade s postupom uvedeným v článku 15 ods. 2 budú vytvorené najneskôr do 31. októbra 2005.Článok 15Výbor1. Komisii pomáha výbor.2. Tam, kde je uvedený odkaz na tento odsek, sa uplatňujú články 3 a 7 rozhodnutia 1999/468/ES.3. Výbor prijme svoj vlastný rokovací poriadok.Článok 16Ústredné kontaktné bodyČlenské štáty vymenujú ústredný kontaktný bod na účely:a) asistencie so zavedením článku 13 ods. 2;b) prehĺbenia úzkej spolupráce a výmeny informácií medzi asistenčnými a rozhodovacími orgánmi v členských štátoch; ac) poskytovania pomoci a hľadania riešení akýchkoľvek ťažkostí, ktoré sa môžu vyskytnúť pri uplatňovaní článkov 1 až 10.Kontaktné body sa pravidelne stretávajú.Článok 17Priaznivejšie ustanoveniaTáto smernica nebráni členským štátom, pokiaľ sú také ustanovenia zlučiteľné s touto smernicou:a) zaviesť alebo zachovať priaznivejšie ustanovenia v prospech obetí trestného činu alebo akýchkoľvek iných osôb postihnutých trestným činom;b) zaviesť alebo ponechať ustanovenia na účel odškodnenia obetí trestného činu spáchaného mimo ich územia, alebo akejkoľvek inej osoby postihnutej takým trestným činom, podľa akýchkoľvek podmienok, ktoré môže členský štát na ten účel špecifikovať.Článok 18Vykonávanie1. Členské štáty prijmú zákony, iné predpisy a správne opatrenia potrebné na dosiahnutie súladu s touto smernicou najneskôr do 1. januára 2006, s výnimkou článku 12 ods. 2, v prípade ktorého je dátumom zhody 1. júl 2005. Bezodkladne o tom informujú Komisiu.2. Členské štáty môžu stanoviť, že opatrenia potrebné na dosiahnutie súladu s touto smernicou sa uplatňujú len na žiadateľov, ktorých zranenia boli spôsobené trestnými činmi spáchanými po 30. júne 2005.3. Ak členské štáty prijmú tieto opatrenia, uvedú v nich alebo pri ich úradnom uverejnení odkaz na túto smernicu. Podrobnosti o odkaze upravia členské štáty.4. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 19PreskúmanieNajneskôr do 1. januára 2009 Komisia predloží Európskemu parlamentu, Rade a Európskemu hospodárskemu a sociálnemu výboru správu o uplatňovaní tejto smernice.Článok 20Nadobudnutie účinnostiTáto smernica nadobúda účinnosť v dvadsiaty deň nasledujúci po jej uverejnení v Úradnom vestníku Európskej únie.Článok 21AdresátiTáto smernica je adresovaná členským štátom.V Luxemburgu 29. apríla 2004Za RadupredsedaM. McDowell[1] Ú. v. EÚ C 45, 25.2.2003, s. 69.[2] Stanovisko doručené 23. októbra 2003 (zatiaľ neuverejnené v úradnom vestníku).[3] Ú. v. EÚ C 95, 23.4.2003, s. 40.[4] Vec 186/87, Zb. rozh. SD 1989, s. 195.[5] Ú. v. ES L 82, 22.3.2001, s. 1.[6] Ú. v. ES L 184, 17.7.1999, s. 23.--------------------------------------------------